Το σπίτι στο οποίο έμεινα δεν ήταν αυτό που περίμενα. Τα εξωτερικά παράθυρα δεν έκλειναν και όταν ειδοποίησα την ιδιοκτήτρια μου είπε ότι θα έρθει να τα κλείσει η ίδια όταν μπορέσει και να μην ανησυχώ γιατί όλοι δίπλα είναι συγγενείς. Ήρθε μετά από 3 ημέρες και κατάφερε να τα κλείσει με αρκετή προσπάθεια. Μετά από 2 ημέρες μου έστειλε μήνυμα ότι τα παράθυρα δεν ήταν έτσι πριν έρθω εγώ και τα παιδιά μου, και ότι τα παιδιά μου έκαναν την ζημιά με κάποιο αιχμηρό αντικείμενο. Τα παιδιά μου ηλικίας 11 και 15 ετών δεν κάνουν ζημιές σε ξένα σπίτια και δεν κυκλοφορούν με κατσαβίδια και πένσες στις διακοπές. Αν ήταν όντως έτσι γιατί δεν το είπε από την αρχή και όταν ήρθε να τα κλείσει;
Ίντερνετ Wifi είχαμε μόνο στην αυλή και όταν μετά από μια εβδομάδα μας έβαλε ένα usb ίντερνετ σε μερικές μέρες τελείωσαν τα MB και έπρεπε να την ειδοποιούμε κάθε φορά για να βάζει καινούργια. Αυτό βέβαια δε σημαίνει συνεχές και αδιάλειπτο wifi σε όλο το σπίτι...
Για το μπάνιο, πολύ μικρό για 4 άτομα και το νερό καυτό με βρύση που δεν μπορούσες να το ρυθμίσεις ή καιγόσουν ή ήταν κρύο.
Δεν έμεινα καθόλου ευχαριστημένη και νομίζω ότι έδωσα πολλά χρήματα για αυτό το σπίτι. Σημειωτέον ότι το είχα πληρώσει από τον Φεβρουάριο έχοντας δει μόνο τις φωτογραφίες όπως συμβαίνει σε αυτές τις περιπτώσεις. Αν σου αρέσει κάτι είσαι δεσμευμένος δεν μπορείς ούτε να φύγεις ούτε να πάρεις κάποια χρήματα πίσω. Δυστυχώς έτσι λειτουργεί το Aibnb κάτι που είναι πολύ κακό για τον πελάτη αλλά καλό για τον ιδιοκτήτη ο οποίος έχει προπληρωθεί.